REPUBLIKA SRBIJA

NARODNA SKUPŠTINA

Odbor za rad, socijalna pitanja,

društvenu uključenost i smanjenje siromaštva

10. decembar 2017. godine

B e o g r a d

**PREDSEDNIKU NARODNE SKUPŠTINE**

Na osnovu člana 157. stav 6. i člana 161. stav 1. Poslovnika Narodne skupštine („Službeni glasnik RS“, broj 20/12 – prečišćen tekst ), Odbor za rad, socijalna pitanja, društvenu uključenost i smanjenje siromaštva, na **PREDLOG ZAKONA O FINANSIJSKOJ PODRŠCI PORODICI SA DECOM,** koji je podnela Vlada, podnosi sledeće amandmane:

**AMANDMAN I**

U članu 2. stav 3. Predloga zakona menja se i glasi:

„Članom porodice, u smislu stava 1. ovog člana, smatra se i supružnik bez obzira gde faktički živi.“.

**O b r a z l o ž e nj e**

Predloženi amandman ima za cilj korekciju tehničke greške, kao i postizanje učinkovitijeg efekta prilikom primene odredbe predloga zakona.

**AMANDMAN II**

U članu 20. stav 2. Predloga zakona menja se i glasi:

„Ako korisnik prava ostvaruje naknadu zarade, odnosno naknadu plate čiji ukupni iznos prelazi tri prosečne zarade u Republici Srbiji prvo se isplaćuje naknada zarade, odnosno naknada plate.“.

**O b r a z l o ž e nj e**

Predloženi amandman ima za cilj korekciju tehničke greške, kao i postizanje učinkovitijeg efekta prilikom primene odredbe predloga zakona.

**AMANDMAN III**

U članu 52. stav 1. Predloga zakona reči „člana 49. stav 2. ovog zakona.“ zamenjuju se rečima: „člana 50. stav 2. ovog zakona.“.

**O b r a z l o ž e nj e**

Predloženi amandman ima za cilj korekciju tehničke greške, kao i postizanje učinkovitijeg efekta prilikom primene odredbe predloga zakona.

**PREDSEDNIK ODBORA**

dr Vesna Rakonjac